
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9113-…/2014.
Előterjesztést készítette: Novákné Dutkai Szilvia településrendezési ügyintéző
Előterjesztés elkészítésének időpontja: 2014. november 14.
Előterjesztést véleményezi: PVB
Döntés módja: nyílt szavazás, minősített szótöbbség

Mellékletek: kérelem
E L Ő T E R J E S Z T É S

Sülysáp Város Önkormányzata Képviselő-testületének
2014. november 27-én tartandó munkaterv szerinti ülésére

14. napirendhez
Tárgy: Szándéknyilatkozat a Helyi Építési Szabályzat módosításáról (126 és 129/1 hrsz.)
Tisztelt Képviselő-testület!
Szóró József 2241 Sülysáp, Vasút u. 15. szám alatti lakos kérelmet terjesztett elő a Sülysáp, 126, és a 129/1 hrsz.-ú, földrészletek övezethatár rendezése ügyében. 

Szóró József építési engedély kérelmet kíván benyújtani Nagykáta Város Jegyzőjéhez mint illetékes építési hatósághoz a Sülysáp, 129/1 hrsz.-ú természetben a Sülysáp, Vasút utca 15. szám alatti ingatlanon raktárépület építésére. 
Az ingatlanon azonban áthalad egy övezethatár, miután a Sülysáp, 126 és 129/1 hrsz.-ú földrészlet telekhatár-rendezése során a Sülysáp, 126 hrsz.-ú ingatlanból 1065 m2 terület beolvadt a 129/1 hrsz.-ú ingatlan területébe. A korábbi telekhatár azonban Vt-1 és Vt-2 építési övezetek közötti övezethatárt is meghatározta egyúttal, aminek elhelyezkedése viszont nem változott. 
Mindezek alapján az építési engedély kiadása jelenleg csak abban az esetben lehetséges, ha a Képviselő-testület kifejezi azon szándékát, hogy a HÉSZ következő módosításakor a 129/1 hrsz.-ú földrészletre vonatkozóan a 394/2014 számon 2014. augusztus 11-én záradékolt telekalakítás szerinti állapothoz igazítja az építési övezet határát mellyel megfelelő módon rendezi a jogi helyzetet. 
A fentiekre tekintettel Szóró József kérelmező kéri az övezethatár megváltoztatására vonatkozó szándéknyilatkozat határozati formában történő szíves megtételét.
Kérem az előterjesztés szíves megtárgyalását és döntésük meghozatalát.

…/2014. (…) ÖKT határozati javaslat
Sülysáp Város Önkormányzatának Képviselő-testülete kifejezi azon szándékát, hogy Sülysáp Város Helyi Építési Szabályzatának soron következő módosításakor szabályozást akként módosítja, hogy a Sülysáp 129/1 hrsz.-ú ingatlan és a 126 hrsz.-ú ingatlan határa egyben építési övezet határa is, és a 129/1 hrsz.-ú ingatlan teljes egészében a Vt-2 építési övezethez tartozik. 




Határidő: azonnal
Felelős: polgármester
Sülysáp, 2014. november 17.

Horinka László s.k.

polgármester
Láttam!

Sülysáp, 2014. november 19.
Tóth Krisztina s.k.
jegyző

